Bilanț: În ultimii patru ani dezechilibrele din economie s-au adâncit, iar reformele au întârziat
România se apropie de finalul mandatului actualului Parlament. Un Parlament care a dat trei Guverne, dar care nu au reușit să mențină echilibrul economic. În perioada 2021 – 2024, creșterea economică a încetinit până aproape de recesiune, inflația a urcat la maximul ultimelor două decenii, iar datoria publică a atins niveluri record.